PMIndiaData/PMIndiaSum huggingface dataset:
రానున్న రెండు రోజుల‌లో రెండు రాష్ట్రాలను మ‌రియు రెండు కేంద్ర పాలిత ప్రాంతాల‌ను సంద‌ర్శించ‌నున్న‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రాగల రెండు రోజుల‌లో గుజ‌రాత్ మ‌రియు త‌మిళ‌ నాడు రాష్ట్రాల‌తో పాటు, రెండు కేంద్ర పాలిత ప్రాంతాలు.. ద‌మ‌న్ & దివు లోను, ఇంకా పాండిచ్చేరి లోను ప‌ర్య‌టించ‌నున్నారు. ప్ర‌ధాన మంత్రి శ‌నివారం నాడు ద‌మ‌న్ కు చేరుకొంటారు. ఆయ‌న వేరు వేరు అభివృద్ధి ప‌థ‌కాల‌ను ప్రారంభించి, వివిధ ఆధికారిక ప‌థ‌కాల ల‌బ్దిదారుల‌కు ధ్రువ ప‌త్రాల‌ను అంద‌జేస్తారు. ఒక జ‌న స‌భ‌లో ఆయ‌న ప్ర‌సంగిస్తారు. అటు నుండి ప్ర‌ధాన మంత్రి త‌మిళ‌నాడు కు ప‌య‌న‌మ‌వుతారు. చెన్నై లో రాష్ట్ర ప్ర‌భుత్వం యొక్క సంక్షేమ ప‌థ‌కం అయిన‌టువంటి ‘అమ్మ ద్విచ‌క్ర వాహ‌న ప‌థ‌కా’న్ని ప్రారంభసూచకంగా ఏర్పాటయ్యే ఒక కార్య‌క్ర‌మానికి ఆయ‌న హాజరవుతారు. ఆదివారం నాడు, ప్ర‌ధాన మంత్రి పాండిచ్చేరి ని సంద‌ర్శిస్తారు. అర‌బిందో ఆశ్ర‌మంలో శ్రీ అర‌విందుల వారికి ఆయ‌న పుష్పాంజ‌లి ఘ‌టించిన అనంతరం ‘శ్రీ అర‌బిందో ఇంట‌ర్ నేషనల్ సెంట‌ర్ ఆఫ్ ఎడ్యుకేష‌న్’ విద్యార్థుల‌తో మాట్లాడుతారు. శ్రీ న‌రేంద్ర మోదీ ఆరోవిల్లే ను కూడా సంద‌ర్శిస్తారు. ఆరోవిల్లే స్వ‌ర్ణోత్స‌వాల సూచ‌కంగా ఒక స్మార‌క త‌పాలా బిళ్ళ‌ను ఆయ‌న విడుద‌ల చేస్తారు. ఈ సంద‌ర్భంగా ఆయ‌న ప్ర‌సంగం చేస్తారు. పాండిచ్చేరి లో ఒక జ‌న స‌భ‌ను ఉద్దేశించి కూడా ప్ర‌ధాన మంత్రి ప్ర‌సంగిస్తారు. ఆదివారం సాయంత్రానికల్లా ప్ర‌ధాన మంత్రి ‘‘ర‌న్ ఫ‌ర్ న్యూ ఇండియా మార‌థ‌న్’’ కు ప‌చ్చ జెండా ను చూపేందుకుగాను గుజ‌రాత్ లోని సూర‌త్ కు వెళ్తారు.
దేశంలో కోవిడ్.. టీకాల పరిస్థితిపై ప్రధాన మంత్రి అధ్యక్షతన ఉన్నతస్థాయి సమీక్ష

దేశంలో కోవిడ్.. టీకాల కార్యక్రమానికి సంబంధించిన పరిస్థితులపై ప్రధానమంత్రి ఇవాళ తన అధ్యక్షతన ఉన్నతస్థాయి సమీక్ష సమావేశం నిర్వహించారు. ఈ సందర్భంగా దేశమంతటా ప్రస్తుత కోవిడ్ స్థితిగతుల గురించి అధికారులు ప్రధానికి వివరించారు. ఈ మేరకు మార్చి ఆరంభంలో రోగ నిర్ధారణ పరీక్షల సంఖ్య వారానికి 50 లక్షలు కాగా… ప్రస్తుతం వారానికి 1.3 కోట్ల స్థాయికి పెరిగినట్లు వారు తెలియజేశారు. పరీక్షల సంఖ్య పెరుగుతున్న నేపథ్యంలో నిర్ధారిత కేసుల సంఖ్య క్రమేణా తగ్గుతుండగా కోలుకునేవారి సంఖ్య గణనీయంగా పెరుగుతున్నదని వారు తెలిపారు. దేశంలో రోజువారీ 4 లక్షలకుపైగా కేసులు నమోదైన పరిస్థితిపై సమావేశం చర్చించింది. అయితే, కేంద్ర/రాష్ట్ర ప్రభుత్వాలుసహా ఆరోగ్య సంరక్షణ కార్యకర్తల అవిశ్రాంత కృషి ఫలితంగా నేడు రోజువారీ కేసుల సంఖ్య తగ్గుముఖం పట్టినట్లు అధికారులు పేర్కొన్నారు. అనంతరం వివిధ రాష్ట్రాలు, జిల్లాల స్థాయిలో కోవిడ్, రోగ నిర్ధారణ పరీక్షలు, ఆక్సిజన్ లభ్యత, ఆరోగ్య సంరక్షణ మౌలిక వసతులు, టీకాలపై మార్గ ప్రణాళిక తదితరాల గురించి అధికారులు ప్రధానికి సమగ్రంగా నివేదించారు. వివిధ రాష్ట్రాల్లో అధిక పాజిటివ్ కేసులు నిష్పత్తి నమోదవుతున్న జిల్లాలకు ప్రత్యేకించి.. స్థానిక నియంత్రణ వ్యూహాలు తక్షణావసరమని ప్రధానమంత్రి చెప్పారు. అలాగే ఆయా ప్రాంతాల్లో ‘‘ఆర్టీ-పీసీఆర్, ర్యాపిడ్’’.. రెండు విధానాల్లోనూ పరీక్షల సంఖ్యను గణనీయంగా పెంచాలని ప్రధాని ఆదేశించారు. అంతేకాకుండా ఆయా రాష్ట్రాల్లో నియంత్రణ లోపం లేకున్నా అధిక కేసుల ప్రతికూలత ఉన్నప్పటికీ ప్రభుత్వాలు ఒత్తిడికి గురికాకుండా కేసుల సంఖ్యను పారదర్శకంగా నివేదించేలా ప్రోత్సహించాలని అధికారులకు సూచించారు. గ్రామీణ ప్రాంతాల్లో ఇంటింటా పరీక్ష-నిఘాపై నిశితంగా దృష్టి సారించడం కోసం ఆరోగ్య సంరక్షణ వనరులను పెంచాలని ప్రధాని కోరారు. దీంతోపాటు గ్రామీణ ప్రాంతాల్లో మహమ్మరిపై పోరు ముమ్మరం చేయడం కోసం ‘ఆశా, అంగన్వాడీ’ కార్యకర్తలకు సకల ఉపకరణాలతో సాధికారత కల్పించడం గురించి ప్రధాని మాట్లాడారు. గ్రామీణ ప్రాంతాల్లో ‘చికిత్స, ఏకాంత గృహవాసం’పై సోదాహరణ అవగాహన కల్పించాలని, అదే సమయంలో ఈ సరంజామాను ప్రజలకు సులువుగా అర్థమయ్యే భాషలో రూపొందించాలని ప్రధాని ఆదేశించారు. గ్రామీణ ప్రాంతాల్లో కాన్‌సెంట్రేట‌ర్లు అందించడంసహా ఆక్సిజన్ సరఫరా సజావుగా సాగేలా తగు పంపిణీ ప్రణాళిక తయారీకి కూడా ప్రధానమంత్రి ఆదేశించారు. ఆయా పరికరాల నిర్వహణపై ఆరోగ్య కార్యకర్తలకు తగిన శిక్షణ ఇవ్వాలని ప్రధాని సూచించారు. దీంతోపాటు సదరు వైద్య పరికరాలు అవరోధాలు లేకుండా పనిచేసేలా విద్యుత్ సరఫరా సజావుగా సాగేలా చూడాలని ప్రధాని స్పష్టం చేశారు. దేశంలోని కొన్ని రాష్ట్రాల్లో వెంటిలేటర్లు నిరుపయోగంగా పడి ఉన్నాయన్న నివేదికలపై ప్రధానమంత్రి స్పందించారు. కేంద్ర ప్రభుత్వం అందజేసిన ఈ పరికరాల ఏర్పాటు-వినియోగంపై తక్షణం తనిఖీ నిర్వహించాల్సిందిగా ప్రధాని ఆదేశించారు. అంతేకాకుండా అవసరమైతే వెంటిలేటర్ల నిర్వహణలో ఆరోగ్య సంరక్షణ కార్యకర్తలకు శిక్షణ పునశ్చరణ చేపట్టాలని కోరారు. కోవిడ్ మహమ్మారిపై భారత్ పోరాటానికి శాస్త్రవేత్తలు, ఆయా రంగాల నిపుణుల మార్గనిర్దేశం చేస్తున్నారని, భవిష్యత్తులోనూ దేశాన్ని నడిపించేది వారేనని ప్రధాని చెప్పారు. రాష్ట్రాలవారీగా 45 ఏళ్లకు పైబడినవారికి టీకాల ప్రక్రియ గురించి అధికారులు ఈ సందర్భంగా ప్రధానమంత్రికి వివరించారు. ఈ నేపథ్యంలో టీకా మోతాదుల భవిష్యత్ లభ్యత మార్గ ప్రణాళికపైనా సమావేశం చర్చించగా, టీకాల ప్రక్రియ వేగం పెంపుదిశగా రాష్ట్రాలతో సన్నిహితంగా పనిచేయాలని అధికారులను ఆయన ఆదేశించారు.
రాజ్యాంగ దినాన్ని స్మరించుకోవడం కోసం ఏర్పాటైన గ్రంథావిష్కరణ కార్యక్రమానికి హాజరైన ప్రధాన మంత్రి శ్రీ నరేంద్ర మోదీ

రాజ్యాంగ దినాన్ని స్మరించుకోవడం కోసం ఈ రోజు పార్లమెంట్ హౌస్ ఉప భవనంలో ఏర్పాటైన గ్రంథావిష్కరణ కార్యక్రమానికి ప్రధాన మంత్రి శ్రీ నరేంద్ర మోదీ హాజరయ్యారు. ఈ సందర్భంగా రెండు గ్రంథాలు.. భారతదేశ రాజ్యాంగం ఆధునిక కథనం మరియు “మేకింగ్ ఆఫ్ ది కాన్ స్టిట్యూషన్”.. విడుదల అయ్యాయి. ప్రధాన మంత్రి శ్రీ మోదీ ఈ సందర్భంగా ప్రసంగిస్తూ, నవంబర్ 26 వ తేదీని 2015 నుండి రాజ్యాంగ దినంగా జరుపుకొంటున్నామన్నారు. వరసగా వచ్చే తరాలు రాజ్యాంగాన్ని గురించి చక్కని పరిచయాన్ని కలిగి ఉండాలని, సమకాలీన సందర్భంలో రాజ్యాంగాన్ని గుర్తు తెచ్చుకోవాలని ఆయన అన్నారు. భారతదేశంలో రాజ్యాంగాన్ని గుర్తు తెచ్చుకొనేటపుడు మనం శ్రీ బాబాసాహెబ్ అంబేడ్కర్ ను కూడా స్మరించుకొంటామని ప్రధాన మంత్రి అన్నారు. రాజ్యాంగ స్ఫూర్తితో మనం అనుసంధానమై తీరాలని, హక్కులకు విధులకు మధ్య సమతూకం కోసం చూడాలని కూడా ఆయన చెప్పారు. రాజ్యాంగ దినానికి ఉన్న ప్రాముఖ్యాన్ని గురించి ప్రధాన మంత్రి వివరిస్తూ, నవంబర్ 26 లేకుండా జనవరి 26వ తేదీని (మన గణతంత్ర దినాన్ని) మనం జరుపుకొనలేకపోయేవాళ్లం అన్నారు. ఇవాళ అవినీతి మరియు నల్లధనంపై పోరులో సామాన్యుడు సైతం ఒక సైనికుడిగా మారినట్లు ప్రధాన మంత్రి చెప్పారు. వీలయినంత వరకు డబ్బు మార్పిడికి డిజిటల్ పద్ధతులను వినియోగించుకోవాలని, ఇది పారదర్శకత్వాన్ని పెంచుతుందంటూ ప్రధాన మంత్రి ప్రజలను ప్రోత్సహించారు. ప్రతి వ్యక్తికీ అతడి లేదా ఆమె డబ్బును ఖర్చు పెట్టుకొనేందుకు హక్కు ఉందని, అలాగే ఎవరి డబ్బునూ మరెవరో లాక్కోలేరని ఆయన స్పష్టంచేశారు.
ప్ర‌ధాన మంత్రి కి టెలిఫోన్ ద్వారా అభినంద‌న‌ లు తెలిపిన భూటాన్ రాజు

ప్ర‌ధాన మంత్రి శ్రీ న‌రేంద్ర మోదీ తో భూటాన్ రాజు, శ్రేష్ఠుడు శ్రీ జిగ్మే ఖేసర్ నామ్ గ్యాల్ వాంగ్ చుక్ 2019వ సంవ‌త్స‌రం మే నెల 23వ తేదీన టెలిఫోన్ లో మాట్లాడి, భార‌త‌దేశం లో జ‌రిగిన 17వ లోక్ స‌భ ఎన్నిక‌ల లో శ్రీ మోదీ సాధించిన విజ‌యాని కి గాను ఆయ‌న కు అభినంద‌న‌లు తెలియజేశారు. భార‌త‌దేశ ప్ర‌జ‌లు ప్ర‌ధాన మంత్రి శ్రీ మోదీ నాయ‌క‌త్వం లో పురోగ‌తి మ‌రియు స‌మృద్ధి బాట లో సాగాలని రాజు ఈ సందర్భం గా పేర్కొంటూ మోదీ కి త‌న శుభాకాంక్ష‌ల ను వ్యక్తం చేశారు. భూటాన్ రాజు త‌నకు శుభాకాంక్ష‌లు తెలిపినందుకు ప్రతి గా ఆయ‌న కు ప్ర‌ధాన మంత్రి శ్రీ మోదీ ధ‌న్య‌వాదాలు తెలిపారు. భూటాన్ తో విశిష్ట‌మైన మ‌రియు ప్ర‌త్యేక‌మైన మైత్రి కి భార‌త ప్ర‌భుత్వం అత్యంత ప్రాముఖ్యాన్ని క‌ట్ట‌బెడుతోంద‌ని శ్రీ మోదీ స్ప‌ష్టం చేశారు. ఈ భాగ‌స్వామ్యాన్ని మ‌రింత ఉన్న‌త శిఖ‌రాల కు తీసుకుపోయేందుకు రాయ‌ల్ గ‌వ‌ర్న‌మెంట్ ఆఫ్ భూటాన్ తో స‌న్నిహితం గా ప‌ని చేయ‌డాన్ని కొన‌సాగించడానికి భార‌త ప్ర‌భుత్వం కట్టుబడివున్నట్లు శ్రీ మోదీ పున‌రుద్ఘాటించారు.
పారిస్ ఉగ్ర‌వాద దాడుల‌పై ప్ర‌ధాని ప్ర‌క‌ట‌న

ఫ్రాన్స్ రాజ‌ధాని పారిస్‌లో జ‌రిగిన పాశ‌విక‌మైన దాడిని తీవ్ర స్వ‌రంతో ఖండిస్తున్న‌ట్లు భార‌త‌ ప్ర‌ధాని న‌రేంద్ర‌మోదీ తెలిపారు. పారిస్ న‌గ‌రంలో ప్ర‌జ‌లు త‌మ‌కిష్ట‌మైన ప‌నుల్లో నిమ‌గ్న‌మై ఉండ‌గా, త‌మ ఆప్తుల‌తో కాలం గ‌డుపుతుండ‌గా జ‌రిగిన ఈ రాక్ష‌స మూక‌ల దాడిలో 100 మందికి పైగా ప్రాణాలు కోల్పోయారు. ” ఫ్రాన్స్ ప్ర‌జ‌లు అనుభ‌విస్తున్న‌ బాధ‌, ఆగ్ర‌హం, దిగ్ర్భాంతిని మేము అర్థం చేసుకోగ‌లం ఈ విషాదాన్ని ధైర్యంగా ఎదుర్కొన‌డంలో సాహ‌స‌వంతులైన ఫ్రాన్స్ ప్ర‌జ‌ల వెనుక మేం అండ‌గా నిలుస్తున్నాం. మాన‌వాళి ఎదుర్కొంటున్న ఈ దారుణ‌మైన ముప్పును వ‌ర్త‌మాన ప్రపంచం సంఘ‌టితంగా ఎదుర్కొని జీవితంలో విలువ‌ల్ని కాపాడుకుంటూ, జీవ‌న గ‌మ‌నాన్ని నిర్దేశించుకునేంద‌కు కృషి చేయాల్సి ఉంది” అని ప్ర‌ధాని త‌న సందేశంలో పేర్కొన్నారు.
కంచు పతకాన్ని గెలిచినందుకు టేబుల్టెనిస్ క్రీడాకారుడు శ్రీ సాథియాన్ జ్ఞానశేఖరన్ యొక్క నిమగ్నత ను మరియు సమర్పణభావాన్ని ప్రశంసించిన ప్రధాన మంత్రి

బర్మింగ్ హమ్ లో జరిగిన కామన్ వెల్థ్ గేమ్స్ (సిడబ్ల్యుజి) 2022 లో టేబుల్ టెనిస్ పురుషుల సింగిల్స్ పోటీ లో కాంస్య పతకాన్ని గెలుచుకొన్నందుకు గాను టేబుల్ టెనిస్ క్రీడాకారుడు శ్రీ సాథియాన్ జ్ఞానశేఖరన్ యొక్క నిమగ్నత ను మరియు సమర్పణ భావాన్ని ప్రధాన మంత్రి శ్రీ నరేంద్ర మోదీ ప్రశంసించారు. ప్రధాన మంత్రి ఒక ట్వీట్ లో – ‘‘కామన్ వెల్థ్ గేమ్స్ 2022 జరిగిన కాలం లో శ్రీ నిరంతరం అద్భుతమైనటువంటి ఆటతీరు ను కనబరిచారు. నేను ఆయన ను టేబుల్ టెనిస్ లో కంచు పతకాన్ని గెలిచినందుకు అభినందిస్తున్నాను. ఆయన నిమగ్నత మరియు ఆయన సమర్పణ భావానికి గాను ఆయన ప్రశంసార్హులు గా ఉన్నారు. రాబోయే ఆటల పోటీల లో కూడాను ఆయన తప్పక రాణిస్తారు అని నేను నమ్ముతున్నాను. #Cheer4India’’ అని పేర్కొన్నారు.
తమిళ నాడు లో యువజనులు నీట మునిగి చనిపోయినందుకు సంతాపం తెలిపిన ప్రధానమంత్రి

తమిళ నాడు లోని కడలూరు లో యువజనులు నీటమునిగి ప్రాణాల ను కోల్పోయిన ఘటన పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ప్రధాన మంత్రి కార్యాలయం ఒక ట్వీట్ లో – ‘‘తమిళ నాడు లోని కడలూరు లో యువజనులు నీట మునిగి మరణించిన సంఘటన కు నేను ఎంతో బాధ పడుతున్నాను. ఈ దుఃఖ ఘడియ లో, ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకుంటున్నాను: ప్రధాన మంత్రి’’ అని పేర్కొంది.
న్యాయ రంగంలో భారతదేశం మరియు ట్యూనీశియా ల మధ్య సహకారానికి ఉద్దేశించిన ఎమ్ఒయు కు ఆమోదం తెలిపిన మంత్రివర్గం

న్యాయ రంగంలో భారతదేశం మరియు ట్యూనీశియా ల మధ్య సహకారం కోసం అవగాహనపూర్వక ఒప్పందానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. భారతదేశం మరియు ట్యూనీశియా ల మధ్య సాంఘిక, సాంస్కృతిక మరియు వాణిజ్యపరమైన సంబంధాలు ఇటీవల కొన్ని సంవత్సరాలుగా సకారాత్మకమైన దిశలో సాగుతున్నాయి. న్యాయ రంగంలో సహకారానికి ఒక ఒప్పందంపై సంతకాలు జరగడం ఇరు దేశాల మధ్య సత్సంబంధాలను మరింతగా పెంపొందింపచేయడంతో పాటు న్యాయ సంస్కరణల రంగంలో కూడా నూతన పార్శ్వాలను జోడించగలదు.
శ్రీరామ నవమి సందర్భం లో ప్రజల కుశుభాకాంక్షలు తెలిపిన ప్రధాన మంత్రి

శ్రీరామ నవమి నాడు ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. అందరి కి సుఖం, శాంతి మరియు సమృద్ధి ప్రాప్తించు గాక అని ఆయన అభిలషించారు. ప్రధాన మంత్రి ఒక ట్వీట్ లో – దేశ ప్రజల కు శ్రీరామ నవమి తాలూకు అనేకానేక శుభకామనలు. భగవాన్ శ్రీరాముని కృప వలన ప్రతి ఒక్కరి కి జీవనం లో సుఖం, శాంతి మరియు సమృద్ధి ప్రాప్తించు గాక. జయ్ శ్రీరామ్.’’ అని పేర్కొన్నారు.
ఇస్తాంబుల్ లో జరిగిన ఉగ్ర‌వాద దాడిని తీవ్రంగా ఖండించిన  ప్రధాన మంత్రి

భార‌తదేశ ప్రధాన మంత్రి శ్రీ నరేంద్ర మోదీ ట‌ర్కీలోని ఇస్తాంబుల్ లో జ‌రిగిన ఉగ్ర‌వాద దాడిని ఖండించారు. “ఇస్తాంబుల్ లో జరిగిన దాడి అమానుషమైందీ, భీతిగొలిపేదీనూ. దీనిని నేను తీవ్రంగా ఖండిస్తున్నాను. ఈ దాడిలో కుటుంబ సభ్యులను కోల్పోయిన వారి దు:ఖంలో నేను పాలుపంచుకొంటున్నాను. ఈ దాడిలో గాయపడ్డ వారు త్వరగా కోలుకోవాలని ప్రార్థిస్తున్నాను” అని ప్రధాన మంత్రి పేర్కొన్నారు.
కంచు పతకాన్ని గెలుచుకొన్నందుకు గాను శ్రీ లవ్ ప్రీత్ సింహ్ కు అభినందనలుతెలిపిన ప్రధాన మంత్రి

పురుషుల 109 కిలో గ్రాముల వెయిట్ లిఫ్టింగ్ లో కాంస్య పతకాన్ని గెలుచుకొన్నందుకు శ్రీ లవ్ ప్రీత్ సింహ్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ప్రధాన మంత్రి ఒక ట్వీట్ లో – ‘‘పురుషుల 109 కిలో గ్రాముల వెయిట్ లిఫ్టింగ్ లో కాంస్య పతకాన్ని గెలుచుకొన్నందుకు ప్రతిభావంతుడు శ్రీ లవ్ ప్రీత్ సింహ్ కు ఇవే అభినందనలు. యువకుడు మరియు హుషారయిన శ్రీ లవ్ ప్రీత్ తన శాంత స్వభావం తోను, క్రీడలంటే ఉన్న సమర్పణ భావం తోను అందరిని ప్రభావితులను చేశారు. భావి ప్రయత్నాల లో ఆయన సఫలం కావాలని ఆకాంక్షిస్తున్నాను.’’ అని పేర్కొన్నారు.
ప‌ర్య‌ట‌న రంగం లో భార‌త‌దేశాని కి, రొమానియా కు మ‌ధ్య అవ‌గాహ‌న పూర్వ‌క ఒప్పందానికి ఆమోదం తెలిపిన మంత్రివ‌ర్గం

భార‌త‌దేశాని కి, రొమానియా కు మ‌ధ్య ప‌ర్య‌ట‌న రంగం లో స‌హ‌కారానికి గాను సంతకాలైన అవగాహనపూర్వక ఒప్పంద పత్రాని (ఎంఒయు)కి ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఎక్స్- పోస్ట్ ఫాక్టో ఆమోదాన్ని తెలిపింది. ఈ ఎంఒయు పై భార‌త‌దేశ ఉప రాష్ట్రప‌తి 2018 వ సంవ‌త్స‌రం సెప్టెంబ‌ర్ లో రుమేనియా ను సంద‌ర్శించిన సంద‌ర్భంగా సంత‌కాల‌య్యాయి. అవ‌గాహ‌న పూర్వ‌క ఒప్పందం ముఖ్యోద్దేశాలలో దిగువ పేర్కొన్న అంశాలు ఉన్నాయి:- ఎ) ప‌ర్య‌ట‌న రంగం లో ద్వైపాక్షిక స‌హ‌కారాన్ని విస్త‌రించుకోవ‌డం బి) ప‌ర్య‌ట‌న రంగానికి సంబంధించిన స‌మాచారాన్ని ఇచ్చి పుచ్చుకోవ‌డం; హోటళ్ళు మ‌రియు టూర్ ఆప‌రేట‌ర్లు స‌హా ప‌ర్య‌ట‌న రంగానికి సంబంధించిన వ‌ర్గాల‌ మ‌ధ్య స‌హ‌కారాన్ని ప్రోత్స‌హించ‌డం సి) ప‌ర్య‌ట‌న రంగం లోను, ఆతిథ్య రంగంలో ను పెట్టుబ‌డులు డి) ఉభ‌య దేశాల లో ప‌ర్య‌ట‌న రంగానికి ప్రోత్సాహాన్ని ఇవ్వ‌డం కోసం టూర్ ఆప‌రేట‌ర్లు/ప్ర‌సార మాధ్య‌మాలు/అభిప్రాయ రూప‌క‌ర్త‌ల రాక‌ పోక‌ లకు ఆస్కారం కల్పించడం ఇ) ప్ర‌చారం, మార్కెటింగ్‌, ప‌ర్య‌ట‌న స్థలాల‌ అభివృద్ధి మ‌రియు నిర్వ‌హ‌ణ రంగాల లో ఇరు దేశాలు వాటి అనుభ‌వాల‌ ను ప‌ర‌స్ప‌రం ఒక పక్షానికి మరొక పక్షం అంద‌జేసుకోవ‌డం. ఎఫ్‌) ఇరు దేశాల‌ ను ఆక‌ర్ష‌ణీయ‌మైన‌టు వంటి ప‌ర్య‌ట‌న గమ్య స్థానాలు గా ప్రోత్స‌హించ‌డం కోసం చిత్ర రంగ సంబంధిత ప‌ర్య‌ట‌న అవ‌కాశాల‌ను వినియోగించుకోవ‌డం. జి) సుర‌క్షిత‌మైన, గౌర‌వ‌నీయ‌మైన మ‌రియు స్థిర‌మైన ప్రాతిప‌దిక‌ల పై ప‌ర్య‌ట‌న‌ల ను ప్రోత్స‌హించ‌డం. హెచ్‌) రెండు దేశాల మ‌ధ్య ప‌ర్య‌ట‌న‌ల కు ఆస్కారం క‌ల్పించ‌డం.. వంటివి భాగంగా ఉన్నాయి. భార‌త‌దేశాని కి ఒక చ‌క్క‌ని ప‌ర్య‌ట‌క విప‌ణి గా రొమానియా ఉంది. (2017వ సంవ‌త్స‌రం లో దాదాపు 11844 మంది యాత్రికులు రొమానియా నుండి భార‌త‌దేశానికి విచ్చేశారు). ఇటువంటి దేశం తో అవ‌గాహ‌న పూర్వ‌క ఒప్పందాన్ని కుదుర్చుకొన్నందువ‌ల్ల భార‌తదేశాని కి వ‌చ్చే ప‌ర్య‌ట‌కుల సంఖ్య మ‌రింత వృద్ధి చెందుతుంది. పూర్వ‌రంగం: భార‌త‌దేశం, రొమానియా లు ఒక బ‌ల‌మైన దౌత్య‌ప‌ర‌మైన సంబంధాన్ని, దీర్ఘ‌కాలంగా కొన‌సాగుతున్న ఆర్థిక సంబంధాన్ని క‌లిగి ఉన్నాయి. ఈ రెండు ప‌క్షాలు ప్ర‌స్తుతం ప‌టిష్టంగా ఉన్న సంబంధాన్ని మ‌రింత‌గా అభివృద్ధి ప‌ర‌చుకోవాల‌ని అభిల‌షిస్తున్నాయి. ప‌ర్య‌ట‌న రంగం లో స‌హ‌కారాన్ని బ‌ల‌ప‌ర‌చుకొనేందుకు భార‌త ప్ర‌భుత్వ ప‌ర్య‌ట‌న మంత్రిత్వ శాఖ, రొమానియా ప్ర‌భుత్వ ప‌ర్య‌ట‌న మంత్రిత్వ శాఖ లు ఒక అవ‌గాహ‌న పూర్వ‌క ఒప్పందం పై సంత‌కాలు చేశాయి.
నెదర్లాండ్స్ ప్రధాని శ్రీ మార్క్ రూట్తో టెలిఫోన్ ద్వారా మాట్లాడిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ నెదర్లాండ్స్ ప్రధాని శ్రీ మార్క్ రూట్ తో ఈ రోజు న టెలిఫోన్ ద్వారా మాట్లాడారు. ఇద్దరు నేత లు జలం అంశం లో వ్యూహాత్మక భాగస్వామ్యం, కీలక రంగం అయినటువంటి వ్యవసాయ రంగం లో సహకారం, ఉన్నత సాంకేతిక విజ్ఞానం మరియు కొత్త గా ఉనికి లోకి వస్తున్న రంగాల లో ద్వైపాక్షిక సహకారాని కి గల అవకాశాలు సహా భారతదేశం-నెదర్లాండ్స్ ద్వైపాక్షిక సంబంధాల పై చర్చించారు. భారతదేశం-యూరోపియన్ యూనియన్ (ఇయు) ల సంబంధాలు, ప్రాంతీయ అంశాలు మరియు ప్రపంచ అంశాల పట్ల ఉభయ నేతలు వారి వారి అభిప్రాయాల ను ఒకరి దృష్టి కి మరొకరు తీసుకు వచ్చారు. ఇంకా ఇండో-పసిఫిక్ రంగం లో సమానమైన దృష్టికోణం మరియు సహకారం వంటి అంశాలు కూడా వారి మధ్య ప్రస్తావన కు వచ్చాయి. ఉన్నత స్థాయి సందర్శన లు మరియు పరస్పర సంభాషణల ను క్రమం తప్పక కొనసాగిస్తూ ఉండడం ద్వారా భారతదేశం-నెదర్లాండ్స్ సంబంధాలు గత కొన్ని సంవత్సరాల లో ప్రగాఢం అయ్యాయి. ప్రధాన మంత్రులు ఇద్దరి మధ్య 2021వ సంవత్సరం ఏప్రిల్ 9వ తేదీ నాడు వర్చువల్ మాధ్యమం ద్వారా ఒక శిఖర సమ్మేళనాన్ని ఏర్పాటు చేయడమైంది ఇక అప్పటి నుంచి వారు ఇద్దరి మధ్య తరచు గా సంభాషణ లు జరుగుతూ వస్తున్నాయి. వర్చువల్ సమిట్ సందర్భం లోనే ‘జలం అంశం లో వ్యూహాత్మక భాగస్వామ్యాన్ని’ ప్రారంభించడమైంది. ఈ సంవత్సరం లో, భారతదేశం మరియు నెదర్లాండ్స్ పరస్పర దౌత్య సంబంధాల స్థాపన తాలూకు 75 సంవత్సరాల ఉత్సవాన్ని జరుపుకొంటున్నాయి. భారతదేశం రాష్ట్రపతి 2022వ సంవత్సరం ఏప్రిల్ 4వ తేదీ నుంచి 7వ తేదీ ల మధ్య కాలం లో నెదర్లాండ్స్ ను ఆధికారికం గా సందర్శించడం ద్వారా ఈ ప్రత్యేక సన్నివేశాన్ని ఘనం గా నిర్వహించడమైంది.
ఝార్ ఖండ్ లో బొగ్గు గనిలో సంభవించిన ప్రమాదంలో ప్రాణనష్టం వాటిల్లడం పట్ల దు:ఖం వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఝార్ ఖండ్ లోని ఒక బొగ్గు గనిలో సంభవించిన ప్రమాదంలో ప్రాణనష్టం వాటిల్లడం పట్ల దు:ఖం వ్యక్తం చేశారు. “ఝార్ ఖండ్ లోని ఒక బొగ్గు గనిలో సంభవించిన ప్రమాదం ప్రాణనష్టానికి దారితీయడం పట్ల దు:ఖిస్తున్నాను. లోపల చిక్కుకుపోయిన వారు క్షేమంగా ఉండాలని ప్రార్థిస్తున్నా. అక్కడి స్థితిగతులను గురించి ముఖ్యమంత్రి శ్రీ రఘుబర్ దాస్ ను అడిగి తెలుసుకున్నాను. సాధారణ పరిస్థితిని పునరుద్ధరించడం కోసం ఝార్ ఖండ్ రాష్ట్ర ప్రభుత్వంతో పాటు కేంద్ర మంత్రి శ్రీ పీయూష్ గోయల్ కృషి చేస్తున్నారు. నేషనల్ డిజాస్టర్ రెస్పాన్స్ ఫోర్స్ రక్షణ మరియు సహాయక కార్యకలాపాలలో నిమగ్నమైంది” అని ప్రధాన మంత్రి తన సందేశంలో పేర్కొన్నారు.
రానున్న పార్ల‌మెంట్ బ‌డ్జెట్ స‌మావేశాల లో అన్ని అంశాల పైన చ‌ర్చించేందుకు ప్ర‌భుత్వం సిద్ధం గా ఉంద‌న్న ప్ర‌ధాన మంత్రి

రాబోయే పార్ల‌మెంటు బ‌డ్జెటు స‌మావేశాల లో అన్ని అంశాల పైన చ‌ర్చించ‌డం కోసం ప్ర‌భుత్వం సిద్ధం గా ఉంద‌ని ప్ర‌ధాన మంత్రి శ్రీ న‌రేంద్ర మోదీ నేడు స్ప‌ష్టం చేశారు. 2020వ సంవ‌త్స‌రం జ‌న‌వ‌రి 31వ తేదీ న బ‌డ్జెటు స‌మావేశాలు ఆరంభం కానుండ‌గా, అంత‌కు ఒక రోజు ముందు జరిగిన అఖిల ప‌క్ష స‌మావేశాన్ని ఉద్దేశించి ఆయ‌న ప్ర‌సంగించారు. ప్రస్తుతం దేశం లో ని ప్రస్తుత ఆర్థిక ప‌రిస్థితి ని దృష్టిలో పెట్టుకొని ఈ స‌మావేశాలు ఆ అంశం పై శ్ర‌ద్ధ వహించాలని స‌భ్యుల లో ఎక్కువ మంది చేసిన సూచ‌న‌ ను ప్ర‌ధాన మంత్రి త‌న ప్ర‌సంగం ముగింపు లో స్వాగ‌తించారు. ‘‘దేశాని కి సంబంధించిన ఆర్థిక స్థితి పై చ‌ర్చ జ‌ర‌గాల‌ని స‌భ్యుల లో ప‌లువురు కోరారు. దీని ని నేను స్వాగ‌తిస్తున్నాను. మరి మనం మీరంతా అన్నట్టు ఆర్థిక అంశాల పైన చ‌ర్చించ‌వ‌ల‌సిన అవ‌స‌రం ఉంది’’ అని ఆయ‌న అన్నారు. ప్రస్తుత ప్ర‌పంచ ఆర్థిక స్థితిగతుల లో దేశం ఏ విధం గా లాభ‌ప‌డ‌గ‌లదు అనేది గ‌మ‌నించవలసింది గా స‌భ్యుల కు ఆయ‌న విజ్ఞ‌ప్తి చేశారు. ‘‘ప్ర‌పంచం లోని వాతావ‌ర‌ణాన్ని భార‌త‌దేశాని కి అనుకూలంగా ఎలా ఉప‌యోగించుకోవాలనే అంశం పై మ‌నం దృష్టి సారించాలి’’ అని ఆయన అన్నారు. ‘‘మ‌రి ఈ బ‌డ్జెట్ స‌మావేశాల లో, క్రొత్త సంవ‌త్స‌రం ఆరంభం లో మ‌నం గ‌నుక దేశ ఆర్థిక వ్య‌వ‌స్థ‌ కు ఒక సరైన దిశ ను ఇచ్చామంటే, అది దేశాని కి గొప్ప మేలు ను చేయ‌గ‌లుగుతుంది’’ అని ఆయ‌న అన్నారు. స‌భ్యులు ప్ర‌స్తావించిన ఇత‌ర అంశాల ను గురించి ప్ర‌ధాన మంత్రి మాట్లాడుతూ, ‘‘మీరు లేవ‌నెత్తిన ఇత‌ర ముఖ్య అంశాలు అన్నిటితో నేను మీతో ఏకీభ‌విస్తున్నాను. అటువంటి అన్ని అంశాల మీద అర‌మ‌రిక‌ లు లేన‌టువంటి చ‌ర్చ జ‌ర‌గాలి అని నేను చెప్ప‌ద‌ల‌చుకున్నాను’’ అని ఆయ‌న అన్నారు. పార్ల‌మెంట్ స‌మావేశాల లో ఫ‌లితాల ను పెంచ‌డం కోసం స‌భ్యులు వారి వంతు తోడ్పాటు ను అందించాల‌ని కూడా ప్ర‌ధాన మంత్రి కోరారు. గ‌డ‌చిన రెండు స‌మావేశాల ను గురించి ప్ర‌ధాన మంత్రి ప్ర‌స్తావిస్తూ, ‘‘ఇది పార్ల‌మెంటు మ‌రియు స‌మావేశాల ప‌నితీరు కు సంబంధించింది. గ‌త రెండు స‌మావేశాలు ఇతోధికమైన ఫ‌లితాల ను ఇవ్వ‌డాన్ని, అదే విధం గా దానికి అనుకూలం గా ప్రజల లో గొప్ప స్సందన రావడాన్ని మ‌నము గ‌మ‌నించాము. ప్ర‌జ‌ల యొక్క ప్ర‌తినిధులు గా అన్ని అంశాల ను అరమరికల కు తావు ఇవ్వకుండా మనం చర్చిస్తూ స‌భ యొక్క ఫలితాల ను ఇనుమ‌డింప చేయ‌డం మ‌న అంద‌రి బాధ్య‌త’’ అని ఆయ‌న తెలిపారు. ర‌క్ష‌ణ మంత్రి శ్రీ రాజ్‌నాథ్ సింహ్‌, పార్ల‌మెంట‌రీ వ్య‌వ‌హారాల మంత్రి శ్రీ ప్ర‌హ్లాద్ జోశీ, పార్ల‌మెంట‌రీ వ్య‌వ‌హారాల శాఖ స‌హాయ మంత్రులు శ్రీ అర్జున్ రాం మేఘ్‌వాల్ మ‌రియు శ్రీ వి. ముర‌ళీధ‌ర‌న్ ల‌తో పాటు అన్ని ప‌క్షాల కు చెందిన ఎంపీ లు ఈ స‌మావేశాని కి హాజ‌రు అయ్యారు.
బ్రిక్స్ జ‌ల మంత్రుల ఒక‌టో స‌మావేశాన్ని భార‌త‌దేశం లో నిర్వ‌హించేందుకు ప్ర‌తిపాదించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ బ్రెజిల్ లో ఈ రోజు న జ‌రిగిన 11వ బ్రిక్స్ స‌మిట్ తాలూకు స‌ర్వ స‌భ్య స‌ద‌స్సు ను ఉద్దేశించి ప్ర‌సంగించారు. బ్రిక్స్ కూట‌మి లో ఇత‌ర దేశాల అధిప‌తులు కూడా ఈ స‌ర్వ స‌భ్య స‌ద‌స్సు లో ప్ర‌సంగించారు. ఈ శిఖ‌ర స‌మ్మేళ‌నాని కి ఎంచుకొన్నటువంటి ‘‘ వినూత్న భ‌విష్య‌త్తు కై ఆర్థిక వృద్ధి’’ అనే ఇతివృత్తం ఎంతో స‌ముచిత‌మైంది గా ఉంద‌ని ప్ర‌ధాన మంత్రి తన ప్రసంగం లో పేర్కొన్నారు. నూత‌న ఆవిష్క‌ర‌ణ లు మా అభివృద్ధి కి ఒక ఆధారం గా మారాయ‌ని ఆయ‌న అన్నారు. నూత‌న ఆవిష్క‌ర‌ణ ల కై బ్రిక్స్ ఆధ్వ‌ర్యం లో స‌హ‌కారాన్ని బ‌లోపేతం చేసుకోవ‌ల‌సిన అవ‌స‌రం ఎంతయినా ఉంద‌ని ఆయ‌న స్ప‌ష్టం చేశారు. మ‌నం ప్రస్తుతం బ్రిక్స్ యొక్క దిశ ను గురించి మ‌రియు రాగ‌ల ప‌ది సంవ‌త్స‌రాల కాలం లో ప‌ర‌స్ప‌ర స‌హ‌కారాన్ని మ‌రింత ప‌టిష్ట‌ ప‌ర‌చుకోవ‌డాన్ని గురించి ఆలోచించ‌వ‌ల‌సివుంద‌ని ప్ర‌ధాన మంత్రి అన్నారు. అనేక రంగాల లో స‌ఫ‌ల‌త ను సాధించిన‌ప్ప‌టి కీ, కొన్ని రంగాల లో కృషి ని అధికం చేయ‌డానికి త‌గినంత అవకాశాలు ఉన్నాయి అని ఆయ‌న నొక్కి వ‌క్కాణించారు. బ్రిక్స్ దేశాల జ‌నాభా అంత‌టినీ క‌లుపుకొంటే ప్ర‌పంచ జ‌నాభా లో 40 శాతాని క‌న్నా అధికం గా ఉండగా, ప్ర‌పంచ వ్యాపారం లో బ్రిక్స్ దేశాల మ‌ధ్య జ‌రుగుతున్న వ్యాపారం 15 శాతాని కి మాత్రమే పరిమితం అయింద‌ని, ఈ కార‌ణం గా బ్రిక్స్ దేశాల మధ్య పెట్టుబ‌డి పట్ల మ‌రియు వ్యాపారం ప‌ట్ల ప్ర‌త్యేక శ్ర‌ద్ధ వహించవ‌ల‌సివుందంటూ ప్ర‌ధాన మంత్రి పిలుపునిచ్చారు. ఇటీవ‌లే భార‌త‌దేశం లో ఆరంభించిన ‘ఫిట్ ఇండియా మూవ్‌మెంట్’ ను ఆయ‌న గుర్తు కు తెస్తూ, ఆరోగ్యం, ఇంకా దేహ దారుఢ్యం రంగం లో బ్రిక్స్ దేశాల మ‌ధ్య ఆదాన ప్ర‌దానాల ను మ‌రియు సంబంధాల ను అధికం చేసుకోవాల‌ని తాను అభిలషిస్తున్న‌ట్లు పేర్కొన్నారు. ప‌ట్ట‌ణ ప్రాంతాల లో పారిశుధ్యం మ‌రియు నిలుక‌డ‌త‌నం క‌లిగిన నీటి నిర్వ‌హ‌ణ అనేవి ఎన్న‌ద‌గిన స‌వాళ్ళు గా ఉన్నాయ‌ని కూడా ఆయ‌న చెప్పారు. బ్రిక్స్ దేశాల జ‌ల శాఖ మంత్రుల ఒక‌టో స‌మావేశాన్ని భార‌త‌దేశం లో నిర్వ‌హించాల‌ని ఉంది అంటూ ప్ర‌తిపాదించారు. ఉగ్ర‌వాదాన్ని ఎదుర్కోవ‌డం కోసం బ్రిక్స్ వ్యూహాలు అనే అంశం పై ఒక‌టో చ‌ర్చా స‌భ ను నిర్వ‌హించ‌డం ప‌ట్ల తాను సంతోషిస్తున్న‌ట్టు ఆయ‌న చెప్తూ, ఆ త‌ర‌హా ప్ర‌య‌త్నాల తో పాటు అయిదు కార్యాచరణ బృందాల యొక్క కార్యకలాపాలు ఉగ్రవాదాని కి మరియు ఇతర వ్యవస్థీకృత‌ నేరాలకు వ్యతిరేకం గా బ్రిక్స్ దేశాల మధ్య బలమైన భ‌ద్ర‌త సంబంధి స‌హ‌కారాన్ని ఇనుమడింపచేయగలవన్న ఆశాభావాన్ని వ్య‌క్తం చేశారు. ప్రధాన మంత్రి తన ప్రసంగం ముగింపు లో- బ్రిక్స్ సభ్యత్వ దేశాలు వీజా లకు పరస్పరం గుర్తింపు ను ప్రసాదించుకోవడం, సామాజిక భ‌ద్ర‌త ఒప్పందం కలిగివుండటం ద్వారా మ‌నం అయిదు దేశాల ప్ర‌జానీకానికి పరస్పరం రాక పోకల ను జరపడం తో పాటు పని చేసుకోవడాని కి కూడాను మ‌రింత సానుకూలమైనటువంటి వాతావ‌ర‌ణాన్ని ప్ర‌సాదించ‌గ‌లుగుతాము- అని వివరించారు.
జి20 సభ్యత్వ దేశాల నేతల శిఖర సమ్మేళనం కోసం ప్రధాన మంత్రి బాలి నిసందర్శించడానికి బయలుదేరే కంటే ముందు గా జారీ చేసిన ప్రకటన

ఇండోనేశియా అధ్యక్షత న జరుగనున్న పదిహేడో జి20 సభ్యత్వ దేశాల నేత ల శిఖర సమ్మేళనం లో పాలుపంచుకోవడం కోసం 2022 నవంబర్ 14-16 తేదీ ల మధ్య కాలం లో ఇండోనేశియా లోని బాలి ని నేను సందర్శించనున్నాను. బాలి శిఖర సమ్మేళనం జరిగే క్రమం లో, ప్రపంచాని కి ఆందోళనకరం గా మారినటువంటి ప్రపంచ వృద్ధి ని పునరుద్ధరింప చేయడం, ఆహార భద్రత, శక్తి భద్రత, పర్యావరణం, ఆరోగ్యం మరియు డిజిటల్ ట్రాన్స్ ఫర్ మేశన్ ల వంటి కీలక అంశాల పై నేను జి20 సభ్యత్వ దేశాల కు చెందిన ఇతర నేతల తో విస్తృత స్థాయి చర్చల లో పాలుపంచుకొనున్నాను. జి20 శిఖర సమ్మేళనం జరిగే కాలం లో, నేను ఆ సమావేశాల లో పాల్గొనే ఇతర దేశాల నేతల తో భేటీ కావడం తో పాటు గా భారతదేశం యొక్క ద్వైపాక్షిక సంబంధాల లో పురోగతి అంశం పై వారి తో నేను సమీక్ష ను చేపడుతాను. 2022 నవంబర్ 15వ తేదీ న బాలి లో ఏర్పాటయ్యే ఒక స్వాగత కార్యక్రమం లో పాల్గొని భారతీయ సముదాయాన్ని ఉద్దేశించి ప్రసంగించాలని నేను ఆశ పడుతున్నాను. మన దేశాని కి మరియు మన పౌరుల కు ఒక ముఖ్యమైనటువంటి సందర్భమా అన్నట్లు గా, జి20 అధ్యక్ష బాధ్యతల ను ఇండోనేశియా అధ్యక్షుడు శ్రీ జోకో విడోడో బాలి శిఖర సమ్మేళనం యొక్క ముగింపు కార్యక్రమం లో భారతదేశాని కి అప్పగించనున్నారు. భారతదేశం జి20 అధ్యక్ష బాధ్యతల ను 2022 డిసెంబర్ 1వ తేదీ నాటి నుండి ఆధికారికం గా స్వీకరించనుంది. వచ్చే సంవత్సరం లో జరుగనున్న మన జి20 శిఖర సమ్మేళనాని కి నేను జి20 సభ్యత్వ దేశాల ను మరియు ఇతర ఆహ్వానితుల ను స్వయం గా ఆహ్వానించనున్నాను కూడా. జి20 శిఖర సమ్మేళనం సందర్భం లో నేను జరపనున్న భేటీల లో భాగం గా, భారతదేశం యొక్క కార్యసాధనల ను మరియు ప్రపంచం ఎదుర్కొంటున్న సవాళ్ళ ను సామూహికం గా పరిష్కరించడం కోసం మన అచంచల వచనబద్ధత ను ప్రముఖం గా ప్రకటించనున్నాను. జి20 కి భారతదేశం అధ్యక్షత అనేది ‘‘వసుధైవ కుటుంబకమ్’’ లేదా ‘‘ఒక ధరిత్రి-ఒక కుటుంబం-ఒక భవిష్యత్తు’’ అనే ఇతివృత్తం ఆధారం గా ఉండబోతోంది. ఈ ఇతివృత్తం న్యాయబద్ధమైన వృద్ధి మరియు అందరి కి ఉమ్మడి భవిష్యత్తు అనేటటువంటి సందేశాని కి ప్రతీక గా ఉంటుంది.
అంతర్జాతీయ యోగా దినోత్సవం సందర్భం గా, ప్రధాన మంత్రి నేతృత్వాన రాంచీ లో సామూహిక యోగాభ్యాస ప్రదర్శన

అంతర్జాతీయ యోగా దినోత్సవం సందర్భం గా ఇవాళ రాంచీ లో నిర్వహించిన భారీ సామూహిక యోగాభ్యాస ప్రదర్శన కు ప్రధాన మంత్రి శ్రీ నరేంద్ర మోదీ నాయకత్వం వహించారు. ఈ కార్యక్రమం ప్రారంభాని కి ముందు ప్రధాన మంత్రి ప్రసంగిస్తూ ‘‘శాంతి, సామరస్యం, ప్రగతి కి యోగాభ్యాసమే తారకమంత్రం’’ అన్నది మన నినాదం కావాలని ఆకాంక్షించారు. ఈ కార్యక్రమం లో పాలుపంచుకుంటున్న ప్రతి ఒక్కరినీ ఆయన అభినందించారు. యోగాభ్యాస సందేశాన్ని విశ్వవ్యాప్తం చేయడం లో పత్రికా, ప్రసార, సామాజిక మాధ్యమాల్లో కీలకపాత్ర పోషిస్తున్న పాత్రికేయులు తదితరుల కృషి ని ప్రశంసించారు. ఆధునిక యోగా సందేశాన్ని నేడు నగరాల నుంచి గ్రామాలకే కాకుండా పేద, గిరిజన సమాజాల నివాసాలకూ విస్తరింపజేయాలని ఆకాంక్షిస్తున్నట్లు ప్రధాన మంత్రి చెప్పారు. పేదలు, గిరిజనులు అనారోగ్యం సోకినపుడు తీవ్రమైన బాధలు పడుతుంటారని, అందుకే వారి జీవితాల్లో యోగాభ్యాసం ఒక తప్పనిసరి భాగం కావాలని ఆయన నొక్కి చెప్పారు. అనారోగ్య నివారణతో పాటు, కాలానుగుణం గా నేడు ఆరోగ్య శ్రేయస్సు పైనా మనం దృష్టి సారించాల్సిన అవసరం ఉందని ప్రధాన మంత్రి అన్నారు. యోగా ద్వారా మనకు ఈ శక్తి సమకూరుతుందని- ప్రాచీన భారతీయ తత్త్వం, యోగా స్ఫూర్తి ఇదేనని ఆయన చెప్పారు. ఏదో కొద్దిసేపు నేల మీదనో, చాప మీదనో కేవలం కొన్ని కసరత్తుల వంటివి చేయడం ద్వారా యోగా వల్ల సంపూర్ణ ఫలితం లభించదన్నారు. యోగా అంటే క్రమశిక్షణ, అంకితభావం అని, యోగా తోపాటు, వీటిని కూడా మనం జీవితమంతా అభ్యాసం చేయాలని ఆయన సూచించారు. యోగా అన్నది వయస్సు, రంగు, కులం, మతం, సిద్ధాంతం, తెగ, పేద, ధనిక, రాష్ట్రం, సరిహద్దులనే వాటికి అతీతమని, యోగా అందరి కీ చెందినదని ప్రధాన మంత్రి స్పష్టం చేశారు. యోగా ఎల్లప్పుడూ మన సంస్కృతి లో ముఖ్యమైన భాగం. మనమందరం యోగా సాధన ను మరో స్థాయికి తీసుకెళ్లాలి. అతిథుల గది నుంచి సమావేశ మందిరాల దాకా, పార్కుల నుంచి క్రీడా ప్రాంగణాల వరకు, వీధుల నుంచి శ్రేయో కేంద్రాల దాకా యోగా నేడు ప్రజాదరణ పొందుతున్నదని ప్రధాన మంత్రి చెప్పారు. యోగా అనేది ప్రాచీనమైనది మాత్రమేగాక, ఆధునికమైనదని, అది నిత్య పరిణామం, నిరంతరతలకు ప్రతీక అని శ్రీ నరేంద్ర మోదీ చెప్పారు. కొన్ని శతాబ్దాలు గా యోగా సారాంశం ఒక్కటే: ఆరోగ్యవంతమైన శరీరం, నిశ్చలమైన మనస్సు, ఐక్యతా స్ఫూర్తి ఇందులో అంతర్భాగమని ప్రధాన మంత్రి చెప్పారు. విజ్ఞానం, శ్రమ, అంకితభావాల పరిపూర్ణ సమ్మేళనాని కి యోగా దోహదపడుతుందని వివరించారు. ప్రపంచం యోగా ను దైనందిన జీవితం లో భాగం చేసుకుంటున్న నేపథ్యం లో ఈ అంశాని కి సంబంధించిన పరిశోధన పై మనం దృష్టి సారించాలి. ఆ మేరకు వైద్యశాస్త్రం, భౌతిక చికిత్స, కృత్రిమ మేధస్సు వంటి అంశాల తో యోగా ను జోడించాలని ఆయన చెప్పారు.